**RESYME` OG SPØRSMÅL FRA SØNDAGENS TALE, DATERT 10.11.2019, VED pastor Gjermund Igland**

**TEMA:** **SMITTENDE TRO**

**Teksten er hentet fra Ap.gj. 4.12 -22**

Det har gradvis skjedd et skifte i norsk kultur de siste årene. Troen på Jesus møter motstand og stadig flere forteller at de ikke tror på Gud. Men historien viser oss at selv om kristentroen koster, så vokser den mest ved motstand.

Hvordan var det mulig for Peter og Johannes å være så frimodige når de møtte så mye motstand? Svaret finner vi i vers 13. Det avgjørende var at de hadde vært sammen med Jesus, som hadde gitt dem en befaling om å fortelle og de ville være lydige. De levde i fellesskapet. Den Hellige Ånd ledet dem fordi de kjente åndens tale og hva de skulle gjøre.

Å være sammen med Jesus er den største tale. Gud elsket verden, derfor er det så viktig at vi deler troen. Bibelen er krystallklar; det finnes ikke frelse i noen annen enn ved Jesus Kristus. Det eneste som kan gi fremtid og håp er Jesus Kristus.

Det er mange måter vi kan dele vår tro på. I Luk. 5.29 leser vi om Levi som inviterte til fest.

Å åpne opp sitt hjem kan være en måte å invitere inn til et dypere fellesskap med mulighet for å dele vår tro.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.